15.1.2015 Jurnalul Oficial al Uniunii Europene L 9j11 REGULAMENTUL DE PUNERE ÎN APLICARE (UE) 201 5/48 AL COMISIEI din 14 ianuarie 2015 de înregistrare a unei denumiri în Registrul denumirilor de origine protejate și al indicațiilor geografice protejate [Vinagre de Montilla-Moriles (DOP)] COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calităţii produselor agricole și alimentare (!), în special articolul 52 alineatul (3) litera (b), întrucât: (1) Regulamentul (UE) nr. 1151/2012 a intrat în vigoare la 3 ianuarie 2013. Acest regulament a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice şi a denumirilor de origine ale produselor agricole și alimentare (?). (2)  În conformitate cu articolul 6 alineatul (2) din Regulamentul (CE) nr. 510/2006, cererea de înregistrare a denumirii Vinagre de Montilla-Moriles depusă de Spania a fost publicată în Jurnalul Oficial al Uniunii Europene (2). (3) ltalia și-a declarat opoziția cu privire la înregistrare, în conformitate cu articolul 7 din Regulamentul (CE) nr. 510/2006. Comisia a examinat declarația de opoziție şi a considerat-o admisibilă în sensul articolului 10 din Regulamentul (UE) nr. 1151/2012. Declarația de opoziție se referă la eventuala periclitare a existenței unui produs care se află pe piață în mod legal cu cel puţin cinci ani înainte de data publicării sau a unor produse care beneficiază de indicația geografică protejată Aceto Balsamico di Modena, la încălcarea dispozițiilor privind etichetarea ale Directivei 2000/13/CE a Parlamentului European și a Consiliului din 20 martie 2000 referitoare la apropierea actelor cu putere de lege ale statelor membre privind etichetarea și prezentarea produselor alimentare precum şi publicitatea făcută acestora (*) şi la încălcarea dispozițiilor speciale aplicabile comercializării categoriilor de produse viticole stabilite prin Regulamentul (CE) nr. 1234/2007 al Consiliului (*) [înlocuit de Regulamentul (UE) nr. 1308/2013 al Parlamentului European și al Consiliului din 17 decembrie 2013 privind organizarea comună a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 şi (CE) nr. 1234/2007 ale Consiliului (5)]. (4)  Prin scrisoarea sa din 10 iunie 2013, Comisia a invitat Spania și Italia să ajungă la un acord în conformitate cu articolul 51 alineatul (3) din Regulamentul (UE) nr. 1151/2012. În conformitate cu articolul menționat, Spania, prin scrisoarea sa din 10 octombrie 2013, a transmis raportul său privind sfârșitul perioadei de consultare. Prin scrisoarea sa din 25 octombrie 2013, Italia și-a manifestat din nou opoziția față de înregistrare, pe baza unor motive diferite de cele invocate inițial. Întrucât cele două state membre nu au căzut de acord într-un termen de trei luni, Comisia are datoria să adopte o decizie, în conformitate cu articolul 52 alineatul (3) litera (b) din regulamentul menționat. (5)  În ceea ce priveşte periclitarea existenței unui produs care se găseşte pe piață în mod legal cu cel puţin cinci ani înainte de data publicării sau a unor produse care beneficiază de indicația geografică protejată Aceto Balsamico di Modena, din examinarea documentelor furnizate de cele două părți reiese că acest motiv de opoziție nu este demonstrat. În plus, Italia nu îl mai invocă în sprijinul opoziției sale. Prin urmare, acest motiv trebuie să fie respins. (6) În ceea ce priveşte încălcarea dispozițiilor articolului 2 din Directiva 2000/13/CE, declarația de opoziție menționează că dispozițiile speciale de etichetare referitoare la tipurile de oțet (afiada, crianza, reserva, gran reserva, Vinagre al Pedro Ximânez şi Vinagre al Moscatel) sunt indicații cu caracter ambiguu și care pot induce în eroare consumatorul, îndeosebi asupra caracteristicilor produsului alimentar. Din examinarea documentelor furnizate de către părți reiese că acest motiv de opoziție nu este demonstrat. În plus, Italia nu îl mai invocă în sprijinul opoziției sale. Prin urmare, acest motiv trebuie să fie respins. () J0L343,1412.2012,p.1. () JOL93,31.3.2006, p. 12. () JO C 304,9.10.2012,p. 8. () JOL109, 6.5.2000, p. 29. () JOL299,16.11.2007,p.1. () JOL347,20.12.2013, p.671.